Chrysler 300

Chrysler 300 yra didelės klasės, prabangus automobilis, kurį gamina Chrysler LLC. Pirmą kartą automobilis buvo pristatytas kaip dizaino koncepcija 2003 metų Niujorko automobilių parodoje. 2004 metų pavasarį automobilis buvo pristatytas kaip 2005 metų Chrysler modelis. Automobilio dizainą kūrė dizaineriai Ralph Gilles bei Freeman Thomas. 300 buvo kuriamas kaip galingas, sportiškas sedanas

Chrysler 300 yra gaminamas ant Chrysler LX platformos, automobilis yra varomas galiniais ratais, tačiau už papildomą kainą galima įsigyti visais keturiais ratais varomą automobilio versiją.

2011 metais debiutavo artosios kartos 300, Europoje naujasis modelis bus parduodamas Lancia Thema pavadinimu.

 Pirmoji karta (2005-2010) 

2005-2010 metų Chrysler 300 buvo gaminamas ant Chrysler LX platformos, naudojančia ne mažai važiuoklės dalių nuo 1996-2002 metais gaminto Mercedes-Benz E-class, bei S-class automobilių, kadangi platforma buvo sukurta kuomet Chrysler ir Mercedes-Benz buvo susijungusios į koncerną DaimlerChrysler.

Modelių gama
Bazinis modelis
Bazinis Chrysler 300 (kai kuriuose šalyse dar vadinamas Chrysler 300C) buvo parduodamas su 17 colių ratlankiais, diskiniais stabdžiais, vieno disko mp3 grotuvu su išorine jungtimi, elektra valdomomis sėdynėmis, 4-pavarų automatine transmisija bei 2,7 litrų V6 varikliu, turinčiu 190 AG, tiktai Kanadoje standartiniu varikliu buvo Touring modelio 3,5 litrų V6 variklis. Automobilis varomas galiniais ratais, tačiau už papildomą kainą galima įsigyti keturiais ratais varomą versiją. 2008 metais bazinis 300 buvo pervadintas į 300 LX, o 2009 į 300 Touring.

Touring
Touring modelis buvo parduodamas su 3,5 litrų V6 varikliu, turinčiu 250 AG bei 340 Nm
sukimo momentą, bei kaip ir bazinis modelis komplektuojamas su 4-pavarų automatine transmisija. Taip pat 17 colių aliuminiais ratlankiais, AM/FM radija bei CD grotuvu su išorine jungtimi, elektroninė stabilizavimo kontrole (ESP), nuotolinio atrakinimo pulteliu, odinėmis sėdynėmis bei SIRIUS palydovine radija. 2009 metais šis modelis buvo pervadintas į Touring Plus.

Limited
Limited modelis naudoja visą tą pačią įrangą kaip ir Touring modelis, tačiau vietoj 4-pavarų automatinės transmisijos yra komplektuojamas su 5-pavarų automatine transmisija, 18 colių ratlankiai bei klimato kontrole.

300C
Labiausiai į prabangą orientuotas 300C modelis komplektuojamas su 5,7 litrų HEMI V8 varikliu, naudojančia nereikalingų cilindrų deaktyvacijos sistemą (MDS) kuri leidžia variklius naudoti tik 4 cilindrus iš 8, kuomet papildoma galia nereikalinga, taip sumažindama kuro sąnaudas.
Naudojant visus 8 cilindrus variklio galia siekia 340 AG ir 530 Nm sukimo momentą. 300C modeliai komplektuojami su 5-pavarų automatine transmisija, 18 colių chromuotais ratlankiais, SIRIUS palydovine radiju su Chrysler MyGIG sistema. Kiekvienas variklio cilindras turi po dvi kibirkšties žvakes, kurios užtikrina efektyvesnį kuro/oro mišinio sunaudojimą bei mažina taršą.

SRT-8
Sportinis SRT-8 modelis komplektuojamas su 6,1 litro V8 varikliu, turinčiu 425 AG. Nuo 0 iki 60 mylių per valandą automobilis įsibėgėja greičiau nei per 5 sekundes.

Taip pat buvo parduodamos dar keli automobilio modeliai, tokie kaip Heritage Edition bei SRT Design Group, naudoję 5,7 litrų V8 variklius.

LWB

2006 balandžio 14 dieną New York Auto Show parodoje buvo pristatytas prailgintos bazės Chrysler 300 LWB (Long Wheel Base) modelis. Automobilio galinės durelės buvo 17 cm ilgesnės. Galimos komplektacijos 300 Touring su 3,5l varikliu ir 300C su 5,7l varikliu. Šiuos ilgintos bazes automobilius pagal sutartį su Chrysler kompanija gamino Accubuilt Inc tiuningo kompanija, kuri specializuojasi limuzinų ir spec. transporto gamyboje. Tokios komplektacijos automobilį buvo galima įsigyti tik šiaurės Amerikos rinkoje ir tik pagal spec. užsakymą.

 Antroji karta (2011-) 

Antrosios kartos Chrysler 300 buvo oficialiai pristatytas 2011 metų sausį. Automobilis buvo žymiai atnaujintas tiek iš vidaus tiek iš išorės. Nauji automobilio žibintai naudoja HID ilgųjų šviesų bei LED artimųjų šviesų žibintus, turi plonesnes, matomumą gerinančias stogo atramas, dviejų dalių panoraminį stoglangį, bei už papildomą kainą galimus 20 colių poliruoto aliuminio ratlankius. Automobilio vidinė apdaila pagaminta iš minkštesnių medžiagų, naujas vairas, 8,4 colių liečiamas prietaisų valdymo ekranas. Į sėdynes montuojamos bei užuolaidinės šoninės oro pagalvės tapo standartinėmis.

2,7 ir 3,5 litrų variklius pakeitė naujas 3,6 litrų Pentastar V6 variklis, turintis 292 AG bei 360 Nm sukimo momentą. 5,7 litrų HEMI V8 variklis išliko, tačiau dabar turi 363 AG. Europoje automobilį bus galima įsigyti su 3,0 litro turbo dyzeliniu V6 varikliu.

2011 metų modelių gamą sudarys Touring, Limited, 300C bei 300C AWD configuracijos. Touring and Limited modeliai bus parduodami su 3,6 litrų Pentastar varikliu, o 300C ir 300C AWD modeliai su 5,7 HEMI V8. 2012 metais pasirodys sportinė SRT-8 versija su 6,4 litrų HEMI V8 varikliu. Taip pat pasirodys 300S bei 300 Executive serijos.

Europos rinkoje (išskyrus Jungtinę Karalystę kur vadinimas išliks nepasikeitęs) naujasis 300 bus parduodamas kaip Lancia Thema.

 Apdovanojimai 
 Chrysler 300 tapo žurnalo Motor Trend metų automobiliu.
 Pateko į žurnalo Car and Driver dešimties geriausių automobilių 2005 ir 2006 metams sąrašus.
 Tapo 2005 metų Šiaurės Amerikos Metų Automobilis
 Tapo 2005 metų Kanados Metų Automobilis prabangių automobilių klasėje.

300
Kategorija:Dideli automobiliai